Document ID: /roh_data/filtered/Laws_Sagogn.jsonl.gz/12

Cuntegn
I.	Disposiziuns generalas	3
II.	Infrastructura ICT da la vischnaunca	4
III.	Infrastructura ICT privata	7
IV.	Ir enturn cun datas	8
V.	Stipulaziuns finalas	9
Annexa 1: Directivas per las medias socialas	10
La suprastonza communala relai sebasond sin art. 44 al. 2 dalla constituziun communala, art. 37 al. 2 dalla lescha da vischnauncas dil cantun Grischun sco era dalla lescha cantunala davart la schurmetg da datas la suandont uorden.
Disposiziuns generalas
Infrastructura ICT da la vischnaunca
Infrastructura ICT privata
Ir enturn cun datas
Stipulaziuns finalas
Annexa 1: Directivas per las medias socialas
Social Media gida a restar en contact cun persinas, simplificheschan la communicaziun e gidan a dessegnar in maletg dallas interpresas transparent. Cun tut ils avantatgs han las medias socialas era rescas. Perquei eis ei impurtont da s'occupar cun la responsabladad en il mintgadi.
Tut quei che vegn publicau en las medias socialas sa era vegnir retschercaus, e quei professiunalmain sco era privat (Facebook, Twitter, YouTube, Google, Xing, Blogs etc.). In per reglas:
Tgi che publichescha surpren responsabladad. Mintga publicaziun sa vegnir legida dils partenaris ni dils schurnalists, mo era da superiurs, da collegas ni dils anteriurs utilisaders. Ina publicaziun resta adina egl internet. Igl ei strusch pusseivel da stizzar quella e quei sa haver grondas consequenzas.
Restar calms. Era sche burgheis ni collegas fan stress e gretta, duess ins mai publicar il frust persunal en la publicitad. Derasar caussas senza respect encunter burgheis ni partenaris ei tabu.
Essa autentics. Adina s’identificar cun prenum e num cumplet, cun funcziun e num dalla vischnaunca, schilunsch  ch'il cuntegn publicaus pertucca vossa lavur. Fagiei per vossa atgna segirtad clar sche vus s’exprimis sco persuna privata.
Tun. Tractei auters utilisaders aschia sco vus vuleis gnir tractai sez. Mai argumentar en caussa cun attaccas persunalas ni arguments che serefereschan sin persunas. Insultas, sexissem ed expressiuns rassisticas ein scumandadas.
Ir entuorn aviert cun sbagls. Mintgin fa inagada sbagls. Sbagls ni publicaziuns fallidas ston gnir commentai en moda activa e constructiva. Da conceder sbagls ei meglier che da segiustificar, da zuppentar ni da stizzar ils sbagls.
Rimnada sistematica 
da dretg communal dalla
Vischnaunca da Sagogn
Nummera
0210.01.02
Tetel
Uorden d’informatica
Ediziun
Ediziun dils 18.02.2024

Valeivel
21.05.2024
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 19.02.2024 tras Thomas Candrian
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 19.02.2024 tras Thomas Candrian
Camp d’applicaziun
Art. 1
Camp d’applicaziun
Quei uorden vala per tut ils collaboraturs e per las autoritads e cumissiuns dalla vischnaunca da Sagogn ch'ein vegnidas elegidas dil pievel e che vegnan numnadas el suandont "utilisaders".

Ils mieds d'informaziun e da communicaziun (ICT) ein in instrument prezius ed nezzegieivel per procurar informaziuns e per communicar. Nezzegiar la ICT ha denton rescas tecnicas, d’applicaziun e dil schurmetg da datas. Las suandontas regulaziuns han igl intent da garantir la segirtad dallas datas dalla vischnaunca schi bein sco pusseivel.
Princip
Art. 2
Princip
Datas dalla vischnaunca ein suttamessas al schurmetg da datas, al secret d'uffezi sco era ad ulteriuras perscripziuns da protecziun. Las datas astgan perquei buc vegnir dadas vinavon e ston vegnir protegidas encunter in access nunautorisau. Datas che vegnan buc pli duvradas ston vegnir restituidas e stizzadas.

Igl utilisader garantescha che las datas vegnan nezzegadas e salvadas en uorden. El ei responsabels persunalmein da tener en las perscripziuns legalas.

Quei vala ton per copias sin pupi sco era per datas electronicas.

Nezzegiar documents sin pupi sco era dal'infrastructura da ICT dallas vischnaunca ei pli segir. Vegnan apparats privats ni da tiarz duvrai, eis ei necessari da haver dapli attenziun.
Voluntariadad
Art. 3
Voluntariadad
Nezzegiar la infrastructura da ICT dalla vischnaunca (hardware e software sco era datas) ei volutari per ils utilisaders, expriu conluvrers.

Cuntrari exista era negin dretg d’astagr nezzegiar l’infrastructura da ICT. 

Per cass ch'in utilisader vul buc duvrar la infrastructura dad ICT metta la canzlia communala a disposiziun ils documents necessaris sin pupi el caum personal.
Profils d'utilisader, nums d'utilisader e plaids-clav
Art. 4
Profils d'utilisader, nums d'utilisader e plaids-clav
Il responsabel d'IT registrescha il profil sin l’infrastructura da ICT ed attribuescha als utilisaders ils dretgs d'utilisader correspundents ch'els dovran per ademplir lur incumbensas.

A mintga utilisader vegn mess a disposiziun in login ed il plaid-clav persunal. Cun questas informaziuns d'utilisaders e d'utilisaders ein las datas ed ils sistems accessibels. 

Ils nums d'utilisader ed ils plaids-clav ein personals e buc transmissibels. Els ston vegnir tegnids secret e astgan sut naginas circumstanzas vegnir notai a scret.
Software
Art. 5
Software
Igl utilisader astga sulet nezzegiar la software sin ils mieds d’informatica mess a disposiziun dalla vischnaunca, per ils quals ina licenza d'utilisaziun valeivla ei avon maun. 

Utilisaders ed utilisaders astgan mo cun consentiment expressiv dil responsabel per l'informatica cargar giu software digl internet ed installar quella sin mieds informatics communals.
Utilisaziun privata
Art. 6
Utilisaziun privata
Tras mesiras da controlla e da surveglionza san datas persunalas dils utilisaders vegnir registradas. Per reducir la registraziun sin in minimum duein ils mieds d'informatica che la vischnaunca metta a disposiziun buc vegnir duvrai per diever privat. Salvar datas persunalas sin las datotecas ei buc lubiu.

Sch’igl utilisader cunterfa a quei artechel, sche sa el buc far responsabla la vischnaunca per eventualas consequenzas da siu agir.
Schurmetg da datas
Art. 7
Schurmetg da datas
En vesta al schurmetg da datas tenor uorden correspundent prenda il responsabel dall’IT las mesiras organisatoricas e tecnicas, per che las datas ein protegidas adequatamein.
Segirtad dils sistems
Art. 8
Segirtad dils sistems
Il responsabel dall’IT ha il dretg da prender investa en tuts sistems e datas per garantir la segirtad ed per aministrar els. Expriu ein datas privatas dils collaboraturs che ein marcadas aschia.

Computers ston vegnir serrai cura ch’ins banduna la plazza da lavur (per exempel " Windows + L").

Il responsabel dall’IT procura che servers, computers sco era tut ils auters mieds d'informatica han ina protecziun suffizienta. 

Per impedir abus sa igl access a certas adressas d'internet ni ad autras fontaunas da datas vegnir limitau ni impediu cun mesiras tecnicas.
Segirada da datas
Art. 9
Segirada da datas
Il responsabel d'IT ei responsabels per segirar tut las datas encunter la manipulaziun ni encunter la perdita e fa regularmein backups dallas datas. Ils backups ston vegnir fatgs silmeins duas gadas per jamna, ed els ston vegnir conservai en in auter liug.
Mesiras da controlla e da surveglionza
Art. 10
Mesiras da controlla e da surveglionza
Per garantir la segirtad dalla vischnaunca (p.ex. protecziun encunter rescas operativas e giuridicas, encunter interess e reputaziun dall'administraziun communala) sa la persuna ch'ei responsabla per la IT controllar periodicamein sco ils mieds d'informaziun e da communicaziun vegnan nezzegiai, quei cun risgaurdar las disposiziuns davart il schurmetg da datas.

Il responsabel dall’IT ei era responsabels per ordinar mesiras da controlla e da surveglionza sco era per far evaluaziuns corrispundentas. El procura che talas evaluaziuns vegnan fatgas mo da persunas che han il dretg da far quei e vegnan tractadas en moda confidenziala.

Vegnan en connex cun mesiras da controlla e da surveglionza registrau datas personalas dils utilisaders, vegnan els informai davart quei fatg e davart la dimensiun dall'evaluaziun.
Periclitaziun
Art. 11
Periclitaziun
Sch'ei vegn encurschiu manipulaziuns ni disturbis che pericliteschan la segirtad, la funcziunalitad ni la disponibladad dils mieds d'informatica, pren il responsabel dall’IT las mesiras necessarias. Ils utilisaders vegnan informai sur la situaziun ed era davart las mesiras che ston vegnir risguardadas.
 
Sch'ei exista in suspect motivau ch'ils mieds d'informatica vegnan malduvrai tras ina ni pliras persunas, sa il responsabel dall’IT far ni schar far ina controlla temporala limitada sin qulas persunas senza annunziar quei. Quella sto vegnir accordau cun la polizia.

La suprastonza communala sto vegnir informada davart l'examinaziun ch'ei vegnida fatga e davart las mesiras ch'ein vegnidas pridas e survigilescha quellas.

Ils resultats dall'examinaziun vegnan communcai alla suprastonza communala e - sche necessari - alla persuna superiura dalla persuna pertuccada.
Responsabla-dad
Art. 12
Responsabla-dad
Igl access tier datas dalla vischnaunca ei lubius per ils utilisaders da lur computers privats, duei denton vegnir minimaus ton sco pusseivel.

Sche datas dalla vischnaunca vegnan elavuradas ni archivadas cun agid d’ina infrastructura privata, ei igl utilisader sez responsabels per che las leschas vegnan observadas.

En spezial surpren igl utilisader sco descret en art. 2 la responsabladad cumpleina per cass che seresultan en connex cun sia infrastructura pertuccont:
confidenzialitad (p.ex. publicaziun, cass da virus, aczess tras tiarzas persunas)
integritad (p.ex. midadas buc giavischadas)
e disponibladad (p. ex. sperdita, codaziun tras hackers, backups che mauncan)
Utilisaziun da datas
Art. 13
Utilisaziun da datas
Per motivs descrets en art. 1 e 2 astgan datas dalla vischnaunca buc vegnir salvadas sin apparats ch’ein buc suttamess cumpleinamein alla controlla d’igl utilisader (p.ex. PC dil patrun), nun ch’igl ei garantiu che tiarz han buc aczess sin las datas.

Datas che ein salvadas local sin in computer privat san buc vegnir segiradas entras la vischnaunca. Tut las datas e tut ils documents che s’audan alla vischnaunca ston perquei vegnir salvai (supplemetarmein) sil sistem d'arcunaziun dalla vischnaunca ch'ei installaus per quei intent. Il responsabel dall’IT sa definar exepziuns sche la segirtad ei garantida.
Salvar datas
Art. 14
Salvar datas
Da princip ston tut las datas dalla vischnaunca vegnir salvadas sil sistem d'arcunaziun dalla vischnaunca ch'ei installaus per quei intent. 

Igl ei scumandau da nezzegiar survetschs d'arcunaziun da cloud che ein buc approbai dil responsabel dall’IT per las datas, p.ex. Dropbox, OwnCloud, iCloud etc.
Social Media
Art. 15
Social Media ei in mied nizeivel per communicar spert, ha denton rescas cunquei che tut veseivel publicamein. Las reglas en l'aschunta valan sco agid per nezzegiar correct quels mieds, schebein en vischnaunca sco era privat.
Systems da communicaziun
Art. 16
Systems da communicaziun
La e-mail ei in mied modern e spert dalla communicaziun, el ei denton buc in mied confidenzial e sa vegnir interceptus ed imitaus da tiarzas persunas. Datas persunalas fetg sensiblas astgan perquei buc vegnir termessas per e-mail senza il consentiment dalla persuna pertuccada. Per uffezis ed autoritads vala ina exepziun.

Il medem vala era per auters mieds sco conferenzas da telefon e video (Teams, Zoom etc.) ni per communicaziun da text (Teams, Whatsapp), expriu che la segirtad da datas ei garantida.

La spediziun dad e-mails privats sur l’infrastructira dalla vischnaunca ei lubida, sche quels ein marcai claramein cun "[PRIVAT]" en il “pertucca”. Il responsabel dall’IT astga buc prender investa en tals e-mails.
Utilisaziun da WLAN
Art. 17
Utilisaziun da WLAN
En ils edifizis dalla vischnaunca ei installau in WLAN.

Il WLAN "sagogn_public" sa vegnir duvraus  gratuitamein dils utilisaders e dils hosps. Igl access tiel internet sa vegnir limitaus. La disponibladad ei buc garantida.

Il WLAN "sagogn_verw" astga vegnir duvraus  exclusivamein dils utilisaders tenor art. 1. Quei ei ina reit separada che lubescha igl access a certs apparats (squitschaders  ed arcun da datas).

Il WLAN "sagogn_scola" astga vegnir duvraus  exclusivamein dalla scola. Quei ei ina rait separada che lubescha l'access a apparats dalla scola.
Annunzia d'eveniments
Art. 18
Annunzia d'eveniments
Muncanzas tecnicas ed eveniments relevants per la segirtad ston vegnir annunziai immediatamein al responsabel dall’IT.
Controllas
Art. 19
Controllas
La suprastonza communala definescha il responsabel dall’IT che controllescha e survigilescha che las disposiziuns da quei uorden vegnan observadas.

La cumissiun da gestiun ha il dretg da prender da tut temps investa en il tractament dallas datas entras ils utilisaders.
Entrada en vigur
Art. 20
Entrada en vigur
Quei uorden entra en vigur cun l’approbaziun dalla suprastonza communala.
Ediziun approbada dalla Suprastonza communala ils
Ediziun approbada dalla Radunonza communala ils
-
Ediziun approbada dalla Regenza dil cantun GR ils
-
Uorden d’informatica
Rimnada sistematica da dretg communal		Pagina 2 da 10
Uorden d’informatica - Disposiziuns generalas	21.05.2024
Rimnada sistematica da dretg communal		Pagina 2 da 10